Diari Oficial de la Generalitat Valenciana


Sumari del DOGV 9295, del 10-03-2022 (2022/1831)

RESOLUCIÓ de 22 de febrer de 2022, del sotssecretari de la conselleria d'Economia Sostenible, Sectors Productius, Comerç i Treball, per la qual es procedeix a la reobertura de dues línies de subvenció existents en l'exercici 2021 en l'annex de transferències corrents del programa pressupostari 761.10, Ordenació i promoció comercial i artesana, del pressupost 2022, per a satisfer obligacions degudament adquirides en l'exercici anterior. Expedient 11.002/22-016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9295

Data del DOGV
:   10-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1831


Data del document
:   22-02-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública
    * producció artesanal
    * artesanat
    * artesà
    * malaltia infecciosa

RESOLUCIÓ de 22 de febrer de 2022, del sotssecretari de la conselleria d'Economia Sostenible, Sectors Productius, Comerç i Treball, per la qual es procedeix a la reobertura de dues línies de subvenció existents en l'exercici 2021 en l'annex de transferències corrents del programa pressupostari 761.10, Ordenació i promoció comercial i artesana, del pressupost 2022, per a satisfer obligacions degudament adquirides en l'exercici anterior. Expedient 11.002/22-016. [2022/1831]  
La Direcció General de Comerç, Artesania i Consum precisa la reobertura en el pressupost actualment vigent de dues línies de subvenció de l'annex de transferències corrents del programa pressupostari 761.10, Ordenació i promoció comercial i artesana, que existien en l'exercici 2021, amb l'objectiu de poder satisfer obligacions degudament adquirides en l'exercici anterior, d'acord amb allò que estableix l'article 39.5 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
D'una banda, es precisa atendre obligacions econòmiques en la línia S1035, «Ajudes a l'artesania vinculada al món de la festa. Covid-19», creada en 2021 per a donar cobertura a les ajudes urgents en matèria d'artesania com a conseqüència de la covid-19, regulades pel Decret llei 3/2021, de 12 de febrer (DOGV 9022, 17 de febrer). Les dites obligacions resulten de l'estimació per part del centre directiu gestor de les ajudes de certs recursos administratius que s'havien interposat contra les resolucions d'aquesta convocatòria i que podran ser satisfets amb un crèdit de 21.000 euros.  
D'altra banda, en la línia de subvenció genèrica S0651, «Beques», han sobrevingut obligacions econòmiques que cal satisfer i que es deriven de l'aparició d'una norma de rang estatal en matèria de cotitzacions a la Seguretat Social de les persones treballadores amb contractes de formació i aprenentatge, com ara els becaris que exercien la seua activitat en les dependències de la Direcció General de Comerç, Artesania i Consum i dels serveis territorials de Comerç i Consum. La citada norma, l'Ordre PCM/1353/2021, de 2 de desembre, per la qual es despleguen les normes legals de cotització a la Seguretat Social, desocupació, protecció per cessament d'activitat, Fons de Garantia Salarial i Formació Professional per a l'exercici 2021, obliga a satisfer certes obligacions econòmiques a la Seguretat Social amb caràcter retroactiu respecte dels becaris en alta a 1 de setembre de 2021. Les referides obligacions ascendirien a 28,77 euros.  
  
Com a font finançadora dels referits crèdits, la Direcció General de Comerç, Artesania i Consum proposa un ajust en l'annex de transferències corrents del programa 761.10, Ordenació i promoció comercial i artesana, per import de 21.028,77 euros, a partir de la minoració de crèdits en situació de disponibilitat de la línia de subvenció genèrica del mateix capítol i programa S5799, Accions de millora de la qualitat en el comerç, emprenedoria i continuïtat empresarial, atesa la no afectació dels referits crèdits a la convocatòria anticipada d'ajudes en matèria de comerç, consum i artesania per a l'exercici 2022 regulada per Resolució de 13 de desembre de 2021, de la directora general de Comerç, Artesania i Consum (DOGV 9237, 17 de desembre).  
  
Vist l'informe elaborat pel Servei de Gestió Econòmica i Pressupostària relatiu a l'expedient de modificació de crèdit núm. 11.002/22, de reobertura de línies de subvenció en l'annex de transferències corrents del programa 761.10, Ordenació i promoció comercial i artesana, per a satisfer obligacions pendents degudament adquirides de l'exercici anterior.  
Vist l'informe favorable emés per la Intervenció Delegada en la Conselleria d'Economia Sostenible, Sectors Productius, Comerç i Treball en data 22 de febrer de 2022 en relació al present expedient de modificació de crèdits.  
D'acord amb els fets anteriorment exposats i en virtut del que disposen els articles 39.5, 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, l'article 27.2 del Decret 77/2019, de 7 de juny, del Consell, pel qual es regula el procediment de gestió del pressupost de la Generalitat Valenciana, i els articles 21 i 25.1.b de la Llei 8/2021, de 30 de desembre, de pressupostos de la Generalitat per a l'exercici 2022, resolc:  
  
Autoritzar l'aprovació d'una modificació pressupostària consistent en un ajust en l'annex de transferències corrents del programa pressupostari 761.10, Ordenació i promoció comercial i artesana, per un import global de 21.028,77 euros, orientat a la reobertura en el pressupost de l'exercici 2022 de dues línies de subvenció existents en el pressupost 2021 amb la finalitat de satisfer obligacions pendents degudament adquirides en l'exercici anterior i que implica:  
  
Primer. Una minoració de crèdits en la línia de subvenció de l'annex de transferències corrents del programa 761.10 que s'assenyala a continuació i pel següent import:  
  
Capítol Línia (codi i denominació) Import minoració (euros)  
IV S5799 «Accions de millora de la qualitat en   
el comerç, emprenedoria i continuïtat   
empresarial» - 21.028,77.  
  
  
Segon. La reobertura en l'exercici 2022 de les línies de subvenció de l'exercici 2021 assenyalades a continuació en l'annex de transferències corrents del programa 761.10, amb les dotacions que s'hi indiquen:  
  
  
(en euros)  
Codi línia: S1035 Denominació línia: Ajudes a l'artesania vinculada al món de la festa. covid-19 Cap: 4  
Import: 21.000,00 Beneficiaris PREVISTOS: artesans, artesanes i pimes artesanes  
Mode de concessió  
Concessió directa  
art. 168. 1.c)  
publicar dades: sí Descripció i finalitat: ajudes directes per a donar suport als artesans, artesanes i pimes artesanes vinculats amb el món de la festa, afectats per la covid-19, per a reforçar la seua viabilitat econòmica i garantir la continuïtat d'aquestes empreses.  
Aportació Generalitat no condicionada: 21.000,00  
Aportació externa: origen: Import ap. cond. G.: 0,00  
Total finançament afectat 0,00  
  
  
(en euros)  
Codi línia: S0651 Denominació línia: Beques Cap: 4  
Import: 28,77 Beneficiaris previstos: titulats i titulades   
universitaris  
Mode de concessió  
Concurrència competitiva  
publicar dades: sí Descripció i finalitat: Beques per a pràctiques professionals en matèries relacionades amb el comerç  
Aportació Generalitat no condicionada: 28,77  
Aportació externa: origen: Import ap. cond. G.: 0,00  
Total finançament afectat 0,00  
  
  
  
València, 22 de febrer de 2022.- El sotssecretari de la Conselleria d'Economia Sostenible, Sectors Productius, Comerç i Treball (p. d. R 15.04.2021; DOGV 9065): Natxo Costa Pina.